L'ALCALDE D'ALAQUÀS FELICITA L'ALAQUASER JONATAN CATALÁN PEL SEU EMMY PER LA SÈRIE D'ANIMACIÓ 'WIZARDS'
19/04/2022

# L'ALCALDE D'ALAQUÀS FELICITA L'ALAQUASER JONATAN CATALÁN PEL SEU EMMY PER LA SÈRIE D'ANIMACIÓ 'WIZARDS'

*   19/04/2022
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=20538

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20538%2F0&title=Ajuntament%20d%27Alaqu%C3%A0s.%20Premsa.L%27ALCALDE%20D%27ALAQU%C3%80S%20FELICITA%20L%27ALAQUASER%20JONATAN%20CATAL%C3%81N%20PEL%20SEU%20EMMY%20PER%20LA%20S%C3%88RIE%20D%27ANIMACI%C3%93%20%27WIZARDS%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20538/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20538/19042022whatsapp_image_2022-04-19_at_11_56_41_am_1_Form_4.jpg)](https://www.alaquas.org/ficheros/documentos/2022/2/20538/19042022whatsapp_image_2022-04-19_at_11_56_41_am_1_Form_10.jpg "<a href='https://www.alaquas.org/ficheros/documentos/2022/2/20538/19042022whatsapp_image_2022-04-19_at_11_56_41_am_1_Form_10.jpg' target=_blank><i class='fa fa-external-link' aria-hidden='true'></i>.L'ALCALDE D'ALAQUÀS FELICITA L'ALAQUASER JONATAN CATALÁN PEL SEU EMMY PER LA SÈRIE D'ANIMACIÓ 'WIZARDS'</a>")

L'alaquaser ha participat també com a supervisor del projecte 'The Windshield Wiper' (El limpiaparabrisas), que ha rebut l'Òscar a Millor Curtmetrage d'Animació

L’Alcalde d’Alaquàs, Toni Saura, i el Regidor de Cultura, Fran Evangelista, van rebre el passat dimecres 13 d’abril l’alaquaser Jonatan Catalán per tal de felicitar-lo de manera personal pels seus èxits professionals més recents i conéixer amb més detall la seua trajectòria.

Durant la trobada celebrada al Castell d’Alaquàs, el primer edil va reconéixer “estar orgullós de que Alaquàs compte amb veïns amb aquesta projecció professional que suposen un referent per a la població jove d’Alaquàs”. Jonatan ha destacat “que tot esforç té la seua recompensa” i que el més important per tal d’aconseguir aquests èxits “és tindre inquietud, ganes d’aprende i molta motivació per a superar-te dia rere dia”.

Jonatan Catalán és director d'art i creador de títols de crèdit i el passat mes d’agost va rebre un Emmy per haver dissenyat els títols de la sèrie 'Wizards', un projecte del realitzador Guillermo del Toro que suposa la tercera part de la trilogia 'Tales of Arcadia'. En les edicions anteriors havia estat nominat també. Els Daytime Emmy Awards els atorga l'Acadèmia Nacional d'Arts i Ciències de la Televisió per reconèixer l'excel·lència en la programació televisiva diürna dels Estats Units. L’alaquaser ha participat també com a supervisor del projecte ‘The Windshield Wiper ‘ (El limpiaparabrisas), que ha rebut l’Òscar a Millor Curtmetrage d’Animació.

Jonatan és un apassionat des de xicotet de l'animació i la fotografia, principalment des de l’estrena de Toy Story, que va ser allò que el va decidir a iniciar-se en el món del 3D i l’animació. Als 18 anys va començar amb els seus treballs en infoarquitectura, amb els quals no va taqrdar en adonar-se de que la il·luminació era allò que més li agradava. Compaginant aquests treballs amb projectes personals va poder pujar el seu primer portfoli a Internet i provar sort més enllà de l’arquitectura. Aquesta aventura el va dur a treballar com a “freelance” i més endavant va acabar muntant el seu propi estudi d'animació amb dos socis, naixen així Keytonn Animation Studio. Allí es va encarregar de la direcció d'il·luminació i textures, així com del modelatge d'escenaris. Va treballar amb clients com Disney, Wildbrain, Mattel o Paramount Pictures creant personatges com el Dr. Maxwell amb el seu curtmetratge “The Grandfather of Soul”, que va ser finalista del Siggraph en 2007.

El seu primer projecte important va ser el curtmetratge d’animació “Alma”, nominat als Goya de 2010. Aquest treball va ser la targeta de presentació per a projectes més ambiciosos amb empreses dels Estats Units. Després de tre mesos de producció, el projecte Alma eix de l'estudi i Jonatan decideix abandonar l'empresa per a continuar amb el curtmetratge i començar una nova etapa com a autònom.

Aquesta etapa li ha portat a treballar amb clients com DreamWorks Animation on va tindre l'oportunitat de treballar amb Guillermo del Toro en la saga de “Trollhunters”, en la qual Jonatan va aconseguir 2 nominacions en els Emmy en la categoria “Outstanding Main Title and Graphic Design” el 2016 i 2017 i finalment en el 2021 amb la seua tercera nominació va aconseguir guanyar el premi.

Durant aquests anys ha participat en altres projectes com les pel·lícules de Trollhunters Rise of the Titans, Over the Moon, Wish Dragon o Angry Birds Movie, i en sèries com Trash Truck, Wizards o 3Below entre altres i les pel·lícules La Patrulla Canina i My Little Pony en les quals Jonatan ha sigut l'encarregat de definir i establir el look dels personatges principals.